OzLabs/hebrew-wiki-articles huggingface dataset:
סופרבול LVII

סופרבול LVII (סופרבול 57) הוא משחק פוטבול שנערך ב-12 בפברואר 2023 בין אלופת עונת 2022 של חטיבת ה-NFC פילדלפיה איגלס לאלופת חטיבת ה-AFC קנזס סיטי צ'יפס, ושימש גמר ליגת ה-NFL. המשחק שוחק באצטדיון סטייט פארם בגלנדייל, אריזונה.<ref name="sb57sitechosen"></ref> זה היה הסופרבול הרביעי שמתארח באזור המטרופולין של פיניקס, כשהאחרון הוא סופרבול XLIX ב-2015, שנערך גם הוא באצטדיון סטייט פארם (נקרא אז אצטדיון אוניברסיטת פיניקס). המשחק שודר בטלוויזיה הארצית בארצות הברית על ידי פוקס. קנזס סיטי צ'יפס שניצחה במשחק בתוצאה 38–35 וזכתה באליפות ה-NFL לעונת 2022.

== רקע ==
=== בחירת מיקום המשחק ===
[[אצטדיון סטייט פארם, 2022]]
מערכת חדשה לבחירת המארחת נכנסה לתוקף בסופרבול LVI, ובמקום התהליך הקודם, שאפשר לערים להגיש מכרזים על האירוח, הליגה בוחרת באופן חד צדדי אצטדיון יחיד עבור כל משחק, ואינה מאפשרת לערים אחרות להציע הצעות; לאחר מכן העיר הנבחרת מרכיבה הצעה שעליה מצביעים בפגישות הבעלים של הליגה.

אריזונה הייתה המקום הראשון שנבחר בתהליך זה, והצעתה התקבלה פה אחד ב-23 במאי 2018.

הלוגו הרשמי למשחק נחשף ב-14 בפברואר 2022. הוא עוקב אחר תבנית הלוגו המעודכנת שהחלה בסופרבול LVI, עם תמונות של קניון מדברי ושמיים (המזכירים את דגל אריזונה) כדי לשקף את הנופים של האזור המארח.<ref></ref>

== שידור ==
סופרבול LVII שודר בטלוויזיה בארצות הברית על ידי פוקס (לפי הרוטציה בין שלוש רשתות הטלוויזיה המשדרות את ה-NFL: פוקס, NBC ו-CBS).

== בידור ==
=== מופע מחצית ===

ב-23 בספטמבר 2022, אפל מיוזיק הוכרזה כנותנת החסות החדשה למופע המחצית של הסופרבול , במקום פפסי, שנתנה חסות לעשרת מופעי המחצית הקודמים.<ref></ref> תיאוריות שהופצו ברשתות החברתיות טענו שהזמרת והיוצרת האמריקאית טיילור סוויפט תוביל את המופע, בהתבסס על הקשרים שלה עם אפל ועם יריבתה המסורתית של פפסי, קוקה-קולה. כלי תקשורת דיווחו לאחר מכן כי סוויפט דחתה את ההצעה, וסירבה להופיע עד שתהליך ההקלטה מחדש שלה יושלם.<ref></ref>

ב-25 בספטמבר הוכרזה הזמרת הברבדית ריהאנה כמובילה של מופע המחצית, ההופעה החיה הראשונה של הזמרת מזה למעלה מחמש שנים.<ref></ref> ריהאנה הייתה מועמדת בעבר למופע המחצית של 2019, לו סירבה לאות תמיכה בקאפרניק, ומופע המחצית של 2015, לו לבסוף הועדפה קייטי פרי על פניה.

==קישורים חיצוניים==

== הערות שוליים ==

קטגוריה:גלנדייל (אריזונה): ספורט
קטגוריה:סופרבול
קטגוריה:2023 בספורט
קטגוריה:2023 בארצות הברית
קטגוריה:אריזונה: ספורט
קטגוריה:ריהאנה
קטגוריה:קנזס סיטי צ'יפס
קטגוריה:פילדלפיה איגלס
פרס קרטר-מניל לזכויות האדם

פרס קרטר-מניל לזכויות האדם נוסד בשנת 1986 על ידי נשיא ארצות הברית לשעבר ג'ימי קרטר והפילנתרופ האמריקני דומיניק דה מניל כדי "לקדם את ההגנה על זכויות אדם ברחבי העולם". הקרן מעניקה מעת לעת פרסים בסך 100,000 דולר ליחידים ומוסדות המקדמים זכויות אדם. קרטר הוא יו"ר ועדת הפרס.
== זוכי הפרס ==
* 1986: יורי אורלוב מייסד קבוצת הלסינקי
* 1987: Vicaría de la Solidaridad - ארגון זכויות אדם מצ'ילה
* 1988: וולטר סיסלו ומשפחתו - פעילים נגד משטר האפרטהייד בדרום אפריקה
* 1989: ארגוני זכויות האדם אל-חאק ובצלם
* 1990: מועצת הקהילות האתניות רונג'ל ג'ונאם מגוואטמלה והתנועה לזכויות האזרח של סרי לנקה
* 1991: אוניברסיטת מרכז אמריקה בסן סלבדור לזכר שישה כמרים שנרצחו שם.
* 1992: מרכז הפליטים של האיטי, מיאמי, פלורידה והקרן לזכויות האינדיאנים, בולדר, קולורדו.

== ראו גם==
* מרכז קרטר
* ג'ימי קרטר

== קישורים חיצוניים ==
* 
* [https://web.archive.org/web/20081204154912/http://www.cartercenter.org/news/documents/doc181.html עמוד הפרס הרשמי עם רשימה חלקית של הזוכים]

== הערות שוליים ==

קטגוריה:ג'ימי קרטר
קרטר-מניל לזכויות האדם
אוסס איגהודארו

אוסס איגהודארו (באנגלית: Osas Ighodaro; נולדה בשם: אוסרימן מרתה אליזבת איגהודארו ב-26 באוקטובר 1990) היא שחקנית, מפיקה ואשת טלוויזיה אמריקאית ממוצא ניגרי. זוכת תחרות מיס ארצות הברית השחורה לשנת 2010.<ref></ref> הקימה קרן בשם The Joyful Joy אשר אוספת כספים ומעלה המודעות למחלת המלריה.<ref></ref> הנחתה את טקס פרסי הקהל לקולנוע "אפריקה מג'יק" בשנת 2014, כאשר באותה שנה זכתה בפרס ELOY לשחקנית השנה בטלוויזיה על משחקה באופרת הסבון הניגרית "טינסל". איגהודארו הוכרזה כשחקנית הניגרית-אמריקאית המרוויחה ביותר לשנת 2018. עבור משחקה בסרט "ראטלסנייק: הסיפור של אהנה" היא זכתה בפרס שחקנית הדרמה הטובה ביותר בפרסי הקהל לקולנוע "אפריקה מג'יק" לשנת 2022.

== ביוגרפיה ==
איגהודארו נולדה בברונקס, ניו יורק, ארצות הברית להורים ממוצא ניגרי שהגיעו ממדינת אדו בניגריה. יש לה תואר ראשון בעיתונאות והפקה עם תואר משני בתיאטרון ויזמות מאוניברסיטת פנסילבניה. יש לה תואר שני באמנות מהסטודיו לדרמה באוניברסיטת פייס. היא עברה לגור בניגריה בשנת 2012 לשישה חודשים, אך קיבלה מספר תפקידי משחק, ביניהם התפקיד של אדאנה באופרת הסבון טינסל ונשארה בניגריה עד היום. בניגריה הקימה קרן לטיפול והעלאת מודעות למחלת המלריה, לאחר שאחותה הגדולה נפטרה מהמחלה בשנת 2006 בבנין, ניגריה.<ref></ref> <ref></ref>

בשנת 2018 השתתפה בסרט "מלך הבנים" בתפקיד סאדו בלו. הסרט הוא מותחן פוליטי ניגרי בבינומיה של קמי אדטיבה. הסרט עוקב אחר אשת עסקים עם שאיפות פוליטיות הנקשרת לאנשי העולם התחתון. הסרט זכה להצלחה רבה, והיה מועמד לשמונה פרסים בפרסי האקדמיה האפריקאית לקולנוע בשנת 2019, כאשר הוא זכה בשלושה מהם. לסרט יצאה בשנת 2021 סדרת טלוויזיה הממשיכה את עלילתו בשם "מלך הבנים: השיבה", כאשר גם בה שיחקה.

עבור משחקה בסרט "ראטלסנייק: הסיפור של אהנה" ששודר בנטפליקס היא זכתה בפרס שחקנית הדרמה הטובה ביותר בפרסי הקהל לקולנוע "אפריקה מג'יק" לשנת 2022.<ref></ref>

בשנת 2022 הופיעה בסדרה "The Smart Money Woman" המשודרת בנטפליקס.

== חיים אישיים ==
איגהודארו התחתנה עם גברנו אג'יבהד בשנת 2015. בתם הבכורה נולד בשנת 2016 והשניים התגרשו זמן קצר לאחר מכן, כאשר הוא עזב לארצות הברית.<ref></ref> אחותה הגדולה התחתנה ועברה לניגריה ונפטרה ממלריה בעודה בהריון בשנת 2006. אביה ואמה חזרו לגור בניגריה, ושני אחיה הצעירים נשארו לחיות בניו יורק. כיום חיה בניגריה.

== קישורים חיצוניים ==

* 

* 
* 

== הערות שוליים ==

קטגוריה:אמריקאים ממוצא ניגרי
קטגוריה:הברונקס: אישים
קטגוריה:זוכות בתחרויות יופי אמריקאיות
קטגוריה:שחקניות קולנוע וטלוויזיה אמריקאיות
קטגוריה:פעילים חברתיים ניגרים
קטגוריה:מפיקות קולנוע ניגריות
קטגוריה:מנחות טלוויזיה אמריקאיות
קטגוריה:מפיקות טלוויזיה אמריקאיות
קטגוריה:בוגרות אוניברסיטת המדינה של פנסילבניה
קטגוריה:בוגרי אוניברסיטת המדינה של פנסילבניה
קטגוריה:בוגרות אוניברסיטת פייס
קטגוריה:בוגרי אוניברסיטת פייס
קטגוריה:משתתפות בתחרויות יופי אמריקאיות
קטגוריה:זוכי פרסים לקולנוע
קטגוריה:שחקניות קולנוע וטלוויזיה ניגריות
קטגוריה:אמריקאיות שנולדו ב-1983
קטגוריה:אמריקאים שנולדו ב-1983
On My Way Home

"On My Way Home" (בעברית: "בדרך הביתה") הוא שיר שהוקלט על ידי הזמרת-יוצרת והמוזיקאית האירית אניה, מתוך אלבום האולפן הרביעי שלה, The Memory of Trees.<ref name=":0"></ref> השיר יצא לאור ב-22 בנובמבר 1996, על ידי חברת התקליטים EMI רקורדס (ברחבי העולם) ורפרייז רקורדס (ברחבי ארצות הברית), כסינגל השני מתוך האלבום.<ref name=":0" /> הוא הגיע למקום הרביעי במצעד הסינגלים הברזילאי,<ref></ref> וזכה להצלחה כאשר דורג ב-30 העליונים באיטליה ובממלכה המאוחדת.<ref></ref><ref></ref> במצעד הסינגלים האוסטרלי דורג בשיאו במקום ה-151.<ref></ref>

== רשימת השמעה ==
* מהדורה רגילה
# "On My Way Home" – 5:09
# "Eclipse" – 1:34
# "I May Not Awaken" – 4:26
* מהדורה דיגי-פק מוגבלת (wea 047cdx)
# "On My Way Home" <small>(רמיקס סינגל)</small> – 3:37
# "Morning Glory" – 2:28
# "I May Not Awaken" – 4:26
# "Eclipse" – 1:34

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|22 בנובמבר 1996
|תקליט • תקליטור
|רפרייז • EMI
| style="text-align:center;" |<ref name=":0" />
|}

==קישורים חיצוניים==

== הערות שוליים ==

קטגוריה:שירי 1995
קטגוריה:סינגלים מ-1996
קטגוריה:שירי אניה
קטגוריה:שירים באנגלית
קטגוריה:שירים שנכתבו על ידי אניה
קטגוריה:שירים שנכתבו על ידי רומא ראיין
קטגוריה:שירים שהולחנו על ידי אניה
קטגוריה:שירים שהופקו על ידי ניקי ראיין
קטגוריה:בלדות פופ
קטגוריה:שירי העידן החדש
קטגוריה:סינגלים בהוצאת רפרייז רקורדס
קטגוריה:סינגלים בהוצאת EMI רקורדס
יוסף אביגדור קסלר

הרב יוסף אביגדור קסלר (י"ד סיון ה'תרמ"ה, 28 במאי 1885 – ג' כסלו ה'תשט"ו, 28 בנובמבר 1954) היה רבן של ואוירז'אנאי וקראז שבליטא, ובהמשך רבה של שכונת פאר רוקאוויי ברובע קווינס שבלוג איילנד, ניו יורק, ארצות הברית. מחבר שו"ת 'תפארת יוסף'.

== ביוגרפיה ==
נולד לרב יום טוב ליפמן קסלר. בצעירותו למד בישיבת מיר וישיבת וולוז'ין, נסמך לרבנות בידי הרב רפאל שפירא, הרב זונדל הוטנר, הרב משה בצלאל לוריא והרב יצחק יעקב ריינס.

נשא לאישה את פעשא, בת הרב זאב וולף טורבוביץ, ששימש כרבה של קראז וחיבר את שו"ת תפארת זיו. פעשא נפטרה בכ"ו טבת ה'תשי"א, 4 בינואר 1951, והרב קסלר נישא בשנית לשפרה בת הרב יעקב ברוך רוזנטל.

בראשית דרכו הרבנית שימש כרבן של ואוירז'אנאי וקראז בליטא, בהמשך כיהן כרב בפאר רוקאוויי שברובע קווינס, לונג איילנד.

== ספריו ==
* שו"ת תפארת יוסף.
* חזיונות יוסף, תשי"ד, 1954.

== קישורים חיצוניים ==
* [https://isheiisrael.wordpress.com/2018/01/10/רבי-יוסף-אביגדור-קסלר/ הרב יוסף אביגדור קסלר], באתר אישי ישראל

קטגוריה:רבנים ליטאים
קטגוריה:ליטאים שנולדו במאה ה-19
קטגוריה:ילידי 1885
קטגוריה:ליטאים שנפטרו במאה ה-20
קטגוריה:נפטרים ב-1954
רבי פפייס

רבי פפייס (נקרא גם רבי פפיס, או רבי פפוס; נולד ככל הנראה במאה הראשונה ונפטר במאה השנייה) היה תנא בתקופת חורבן בית שני, מחכמי יבנה לאחר החורבן ומהדור השני לתקופת התנאים<ref>עם זאת, הרמב"ם בהקדמתו למשנה מנה את "ר' פפיאס" בדור הראשון לתנאים</ref>.

== עדויותיו ==
רבי פייפס חי בסוף ימי בית המקדש השני ולאחר חורבן בית המקדש מסר עדות על ההלכות שהיו נהוגות בזמן בית המקדש. רוב עדויותיו הובאו במסכת עדיות במשנה.

במחלוקת בין רבי אליעזר לחכמים לגבי האם ולד שלמים ראוי שיקריבו אותו העיד רבי פפיס: <ref> ו</ref>.

כמו כן, העיד יחד עם רבי יהושע בן חנניה נגד דעת רבי אליעזר ש"ארוכות של נחתומים" ו"תנור שחיתכו חוליות וניתן חול בין חוליא לחוליא" שהם טמאים<ref name=":0"></ref>.

בעקבות אלו שהיו מגבילים את עיבור השנה עד לחג הפורים העידו רבי פייפס ורבי יהושע כי אפשר לעבר את השנה בכל חודש אדר והעידו שמותר לעבר את השנה על תנאי<ref name=":0" />.

לגבי אדם שנדר על עצמו שני נזירויות העיד פפייס כי אם גילח ויסיים את הראשונה ביום שלושים יגלח ויסיים את השנייה ביום שישים ואף אם גילח ביום חמישים ותשע יצא ידי חובה משום שיום שלושים נכלל במניין נזירות שנייה<ref></ref>.

== דרשותיו ==
בנוסף לעדויותיו במשנה מובאים אמרותיו של רבי פפייס בספר שיר השירים רבה כשברבים מהם ניכרת נימה של הטפה<ref></ref> ורבי עקיבא הגיב עליהם מספר פעמים ב: <ref></ref>.

== הערות שוליים ==

קטגוריה:הדור השני לתנאים
קטגוריה:אישים שחיו במאה ה-1
קטגוריה:אישים שחיו במאה ה-2
חבורה למחצה שאינה קומוטטיבית בשום מקום

במתמטיקה, חבורה למחצה שאינה קומוטטיבית בשום מקום היא חבורה למחצה S כך שלכל a ו-b ב-S, אם ab = ba אז a = b. חבורה למחצה S אינה קומוטטיבית בשום מקום אם ורק אם כל שני איברים של S הם הופכיים זה לזה (במובן החלש).

== אפיון של חבורות למחצה שאינן קומוטטיביות בשום מקום ==
חבורות למחצה שאינן קומוטטיביות בשום מקום ניתן לאפיון בכמה דרכים שונות. אם S היא חבורה למחצה, התנאים הבאים שקולים:
* S אינה קומוטטיבית בשום מקום.
* S היא רצועה מלבנית.
* עבור כל a ו- b ב-S, מתקיים: aba=a.
* עבור כל a, b ו- c ב-S, מתקיים: a²=a וגם abc=ac.

קטגוריה:חבורות למחצה
קטגוריה:מבנים אלגבריים
Adrenaline (שיר של שיינדאון)

"Adrenaline" (בעברית: אדרנלין) הוא הסינגל החמישי מתוך Amaryllis, אלבומה הרביעי של להקת הרוק שיינדאון. השיר יצא לאור כסינגל ב-13 באוגוסט 2013.

==וידאו קליפ==
הוידאו קליפ הרשמי של השיר יצא לאור ב-30 באוקטובר 2013 בערוץ היוטיוב הרשמי של הלהקה. הקליפ כולל צילומים של הופעות שקיימה הלהקה במסגרת סיבוב ההופעות "Carnival Of Madness" שנערך ב-2013, וצולם על ידי רוב פן. בקליפ נכללים הן צילומי וידאו והן תמונות סטילס מההופעות. ברנט סמית מסר שהלהקה כל כך נהנתה לראות את המעריצים במהלך סיבוב ההופעות, שהחליטה להקדיש את הקליפ החמישי מהאלבום Amaryllis לצילומי ההופעות והמעריצים.

==שימושים במדיה==
השיר שימש כנעימה הרשמית של טורניר חוקי אקסטרים 2012 של ה-WWE שנערך באפריל 2012, וכן כנעימה הרשמית של טורניר המונסטר טראקס , "Extreme Attitude".

==דירוגי שיא==

==קישורים חיצוניים==

==הערות שוליים==

קטגוריה:שירי 2012
קטגוריה:סינגלים מ-2013
קטגוריה:שירי שיינדאון
קטגוריה:שירים באנגלית
קטגוריה:שירי מטאל
קטגוריה:סינגלים בהוצאת אטלנטיק רקורדס
כרכן רדיאטוס

כרכן רדיאטוס (שם מדעי: Coelognathus radiatus) הוא מין של נחש לא-ארסי ממשפחת הזעמניים. הכרכן מצוי בטבע בהודו ונפאל ומזרחה לאורך דרום-מזרח אסיה עד לאיי סונדה באזור הטרופי.
== מאפיינים ==
זהו נחש גדול יחסית באורך 1.8 עד 2 מטרים והוא בעל קשקשים כתומים-צהובים עזים עד חומים שלאורכם פסים שחורים בולטים על חלקו העליון והצידיים מנומרים בכתמים שחורים, צהובים ולבנים. הראש קטן יחסית והאישונים גדולים וצהובים כשמצידי העיניים מספר פסים כהים. כיפת הראש בעלת גוון נחושת נחושת, מה שהוביל לכינויו האנגלי: "Copperhead Rat Snake". הנחש איננו ארסי, אם כי נשיכה ממנו יכולה לזהם מחיידקים. הוא פעיל לרוב במשך היום. הנקבה מטילה בעונת הרבייה 5 עד 15 ביצים.

נחש זה מצוי לרוב ביערות, מישורים ושדות מוצפים וכן במקווי מים מתוקים ויערות הרריים. הוא מסתתר לרוב בין הצמחייה הנמוכה ומחפש מכרסמים קטנים וכן לטאות וצפרדעים למאכל. את הטרף הוא הורג בליפוף הטרף סביב גופו.

הנחש מתגונן מטורפים אפשריים בידי פיתול גופו כלפי מעלה בפתאומיות תוך לחישה חזקה, מה שעוזר להרתיע את האויב ומקשה על מגדלי נחשים לשלוט בו ללא ניסיון. עם זאת הוא איננו ארסי ואיננו מסוכן לאדם.

תפוצתו של נחש זה רחבה בטבע והוא איננו בסכנת הכחדה.

== קישורים חיצוניים ==

*[https://indiabiodiversity.org/species/show/278628 כרכן רדיאטוס], באתר Biodiversity 

==הערות שוליים==

קטגוריה:טקסונים שתוארו בידי פרידריך בויה
קטגוריה:זעמניים
קטגוריה:תאילנד: זוחלים
קטגוריה:בעלי חיים שתוארו ב-1827
ישועת ה' כהרף עין

יְשׁוּעַת ה' כְּהֶרֶף עַיִן הוא ביטוי שמשמעותו שה' מושיע במהירות גדולה.

רעיון הביטוי מופיע כבר אצל הנביא ישעיהו, בנוסחו המוכר הוא מופיע (ככל הנראה) לראשונה אצל רבי ניסים גאון.

== מקור הביטוי ==
רעיון הביטוי מופיע כבר אצל הנביא ישעיהו באומרו "ותשועתם לא תאחר". הצירוף "כהרף עין" (בהקשר אחר) מופיע בברייתות שמובאות בתלמוד הירושלמי ובבבלי. רס"ג כתב "וכהרף עין תושיע את כולם", וכך גם הנוסח בברכה שנייה בתפילת העמידה בנוסח ארץ ישראל "כהרף עין ישועה לנו תצמיח". בספר דברי גד החוזה מיוחסת לדוד המלך האמירה "תשועתו כהרף עין".

הביטוי בנוסח המוכר מופיע (ככל הנראה) לראשונה אצל רבי ניסים גאון, שכותב "ולא נתן על דעתו שישועת ה' כהרף עין, כמו שנאמר ישועתו כהרף עין".

== גרסאות שונות ==
הביטוי מופיע בשני נוסחים, תשועת ה' כהרף עין וישועת ה' כהרף עין, רבי ניסים גאון מביא גרסה ישועתו כהרף עין, רבי משה סופר גרס בהרף עין, ריה"ל שם בפי ה' את המשפט "ישועתי כהרף עין", רבי יצחק אברבנאל כותב "תשועת ה' תהיה כהרף עין", רבי משה חגיז כותב תשועת ה' שהיא כהרף עין.

רבי שמואל ברבי הושענא כתב "ישועה מתוך יאוש תוחש כהרף שעה.

== בתרבות ==
הביטוי מופיע בשירים ישראלים רבים, כך בשיר "ישועתו" של רבע לאפריקה, בשיר "רבי נחמן" של אלעד שער, בשיר "ישועת ה' כהרף עין" של יוני רועה, ובשירים אחרים.

== לקריאה נוספת ==
* יעקב ישראל סטל (עורך), הרב שמואל אשכנזי, אלפא ביתא תניתא דשמואל זעירא, חלק א, ירושלים תשע"א, עמ' 383–386
* ב"צ פישלר, 'ישועת ה' כהרף עין', ידע עם, כז 61-62 תשס"א, עמ' 131 - 152

== קישורים חיצוניים ==
* - בדקה 51
* [http://forum.otzar.org/viewtopic.php?t=774 דיון בנושא], באתר פורום אוצר החכמה

== הערות שוליים ==

קטגוריה:מילים וביטויים בעברית
על גבעות מנצ'וריה

גלויה שהונפקה לרגל 130 להיוולדו של שטרוב
על גבעות מנצ'וריה (ברוסית: На сопках Маньчжурии נהגה כנָה סוֹפְּקָךְ מַנְצְ'ז'וּרִי) הוא ואלס שהולחן על ידי איליה אלכסייביץ' שטרוב ב-1906 על החיילים שנפלו במלחמת רוסיה–יפן.<ref></ref> הגרסה המקורית כתובה בדו מינור אך לרוב הוואלס מבוצע בפה מינור.

== היסטוריה ==
שמו המקורי של הואלס היה "גדוד מוקשנסקי על גבעות מנצ'וריה", על שם התקלות במהלך קרב מוקדן, שהיה הקרב היבשתי האחרון במלחמה. גדוד הרגלים של מוקשנסקי היה מוקף בכוחות יפנים אחד עשר ימים שבמהלכם הגדוד איבד רבים מחייליו. שטרוב שירת בגדוד כמנהל הלהקה, והלחין את הואלס שכחזר מהמלחמה. בזמן שגדודו הגיע לסמרה בדרום מערב רוסיה, הוא פגש את אוסקר קנאובה (1866–1920). שהיה בעל חנות מוזיקה מקומית, שעזר לשטרוב לפרסם את היצירה ולהגן עליה בזכויות יוצרים.

"על גבעות מנצ'וריה" זכה להצלחה עצומה וקנאובה התגאה בכך שפרסם שמונים ושתיים מהדורות שונות של הואלס.<ref></ref> זמן לא רב אחרי פרסום הואלס כתב המשורר הרוסי סובייטי סטפן פטרוב מילים חדשות לשיר, שהגדילו את הצלחתו אפילו עוד יותר. המילים המקוריות עסקו בחיילים שנפלו במלחמה, אבל נכתבו הרבה שורות חלופיות לשיר במהלך השנים, במיוחד במלחמת העולם השנייה. השיר היה גם מאוד מפורסם במהלך מלחמת העולם הראשונה. הוא אפילו הגיע לפיוט הספרדי "חי ונעלם". לשיר ביידיש דער גענעראַל (הגנרל), העוסק בחגיגות ביום שאחרי תבוסת גרמניה הנאצית.<ref name=":0"></ref><ref></ref> בוצע על אקורדיון בפרק השלישי בעונה השנייה של "שטיסל" ונעשה בו שימש בסרטים "אורגה" ו"מצודת ברסט".<ref name=":0" />

== מילות השיר ==
.
ריקוד ואלס

== ראו גם ==
* שירי מלחמת העולם הראשונה
* קרב מוקדן
* מלחמת רוסיה–יפן

== קישורים חיצוניים ==

* 
* [https://lang-he.tivoyageur.com/na-sopkah-manchzhurii-kak-vals-rodivshijsya-na-gauptvahte-stal-dlya-rossii-superhitom "על גבעות מנצ'וריה." כיצד הפך ואלס שנולד בבית משמר ללהיט סופר לרוסיה?]

== הערות שוליים ==

קטגוריה:שירי 1906
קטגוריה:מלחמת רוסיה–יפן בתרבות
קטגוריה:בלדות
קטגוריה:ואלסים
ליקר אתרוגים

ליקר אתרוגים הוא סוג של ליקר לימון המיוצר בעיקר באי היווני נקסוס ובישראל. הוא עשוי מהפרי והעלים של עץ האתרוג, הדומה לעץ הלימון, אך חזק יותר ומעט שונה בטעמו.

ליקר אתרוגים מגיע בשלושה סוגים. הזן הירוק מתוק יותר ומכיל פחות אלכוהול. הזן הצהוב הוא החזק ביותר, ויש בו הכי פחות סוכר. ליקר אתרוגים בהיר מאזן ביו התכונות.
פירות ועלי אתרוג מזן נקסוס, לייצור ליקר.
המשקה היה אופנתי לזמן קצר בתחילת שנות ה־80. כיום הליקר לא נפוץ מחוץ לנקסוס, בגלל מחסור בעצי אתרוג.

בישראל, בה מגדלים עצי אתרוג רבים, ישנן חברות ואנשים פרטיים המכינים ליקר אתרוגים. לפי פסק של רבנים, מותר להכין את הליקר גם מאתרוגים שקיימו בהם את מצוות ארבעת המינים.

== ראו גם ==
* אתרוג קורפו

== קישורים חיצוניים ==

* [https://web.archive.org/web/20140812045520/http://www.naxos.gr/en/naxos/food-and-drink/article/?aid=825 האתר הרשמי של האי נקסוס]
* [http://www.naxosisland.eu/market/agricultural_produce.html האי נקסוס]
* [http://www.greektravel.com/greekislands/naxos/citronphotos/index.htm הציטרון בנקסוס], מאת Greek Travel
* [http://www.homecitrusgrowers.co.uk/citrusplaces/naxos.html הציטרונים של נקסוס]
* [http://www.greeka.com/cyclades/naxos/naxos-villages/naxos-halki.htm כפר חלקי של נקסוס]
* [https://books.google.com/books?id=2oOeiyMEEf4C&pg=PA412&dq=Kitron+liqueur&hl=en&sa=X&ei=890nUZqgFcmwiQKKgIHoCg&ved=0CEMQ6AEwAw#v=onepage&q=Kitron%20liqueur&f=false יוון 9 - קורינה מילר, קייט ארמסטרונג, מייקל סטמאטיוס קלארק, כריס דליסו - גוגל ספרים]
* [https://books.google.com/books?id=2DYLeaWedK0C&pg=PT291&dq=Kitron+liqueur&hl=en&sa=X&ei=cN4nUbT7OOTCigKhyQE&ved=0CEcQ6AEwBTgK מילון מזון ותזונה - דוד א' בנדר - גוגל ספרים]

== הערות שוליים ==

קטגוריה:אתרוג
קטגוריה:המטבח היווני
קטגוריה:משקאות אלכוהוליים
ריכאד ח'יראדין

ריכאד ח'יראדין (נולד ב-29 ביוני 1961) הוא איש ציבור ישראלי בן העדה הדרוזית, לשעבר ראש מועצת חורפיש.

==ביוגרפיה==
נולד בחורפיש ב-29 ביוני 1961, לסעדה וסלים ח'יראדין. האב שרת בהתנדבות בצה"ל בשנות החמישים, וקיבל צל"ש אלוף פיקוד דרום על גבורתו בקרב. הסבא חסן ח'יראדין לחם בצבא הבריטי במלחמת העולם השנייה, ובשנת 1963 נרצח על ידי מסתננים מירדן.

ח'יראדין למד בבית הספר היסודי בחורפיש, ולאחר מכן בתיכון עיוני בנהריה.

בנובמבר 1979 התגייס לצה"ל ושובץ ביחס"ד 244. את רוב שירותו הסדיר עשה בגדוד 17, בבית הספר למ"כים של חטיבת גולני, כמ"מ וסמ"פ.

נלחם במלחמת לבנון הראשונה עד הנסיגה לנהר האוואלי בספטמבר 1983. בדצמבר 1983 השתחרר בדרגת סגן. במסגרת שירות המילואים שימש כמ"פ בגדוד חי"ר, וכרמ"ט אגד לוגיסטי מרחבי בדרגת סגן אלוף.

לאחר שחרורו מצה"ל למד הנדסת מכונות בטכניון וקיבל תואר ראשון בשנת 1988. ב-2013 קיבל תואר שני בדיפלומטיה וביטחון לאומי מאוניברסיטת תל אביב. השתתף בקורס דירקטורים של אוניברסיטת חיפה והטכניון.

נשוי לאיה ואב לשלושה ילדים.

==קריירה ניהולית וציבורית==
לאחר סיום התואר הראשון שימש כמהנדס מערכות וכמנהל פרויקטים בחברת אלקטרה ישראל ולאחר מכן ברשת מלונות דן. במסגרת תפקידיו אלו ניהל פרויקטים גדולים להקמת ושדרוג תשתיות של מערכות אלקטרומכניות, מים, חשמל, מיזוג אויר ומערכות בקרה.

ביוני 2006 נבחר לראשות מועצה מקומית חורפיש, לאחר שנתיים וחצי שבהן מילא את התפקיד כממלא מקום. במסגרת תפקידו פעל לשיקום כלכלי ותפעולי של הרשות, והוביל תהליך התייעלות יסודי שלה. כדי לקדם מיזמים ארוכי טווח ברשות פעל בין היתר בשיתופי פעולה עם גופים ציבוריים כמו רשת אורט עולמי, קרן רש"י ועוד. שימש בתפקידו עד דצמבר 2008.

בשנת 2009 ניהל את תאגיד המים האזורי 'מעיינות זיו' בגליל מערבי ושימש כמנכ"ל שלו עד 2013. לאחר זכייתו במכרז משרת התאגיד את היישובים מעלות תרשיחא, כסרא-סמיע, כפר ורדים ושלומי. במסגרת תפקידו פעל להקמת תשתיות חדשות ביישובים, שדרוג תשתיות קיימות ויישום טכנולוגיות מתקדמות.

בין השנים 2013–2017 שימש כמנכ"ל חברת מקסימה צפון, חברת בת של חברת מקסימה הפרדת אוויר, העוסקת בייצור ואספקת גזי אוויר ומערכות נלוות לענפי הרפואה, התעשייה, המזון והמחקר.

בשנת 2017 מונה לסמנכ"ל לוגיסטיקה של המוסד לביטוח לאומי, והוא משמש בתפקיד עד היום.

ח'יראדין שימש בעבר כחבר בדירקטוריון ובוועדת הביקורת של החברה הממשלתית אלתא מערכות. בנוסף שימש מ"מ יו"ר הרשות הלאומית לבטיחות בדרכים ויו"ר ועדת הכספים שלה, יו"ר הנהלת 'העמותה הדרוזית למדעים ומנהיגות' ובית הספר הדרוזי למדעים ומנהיגות ביישוב ירכא. ח'יראדין היה בעבר חבר הנהלת רשת בתי הספר דרכא.

==הערות שוליים==

קטגוריה:חורפיש: אישים
קטגוריה:אנשי עסקים ישראלים
קטגוריה:פעילי ציבור ישראלים
קטגוריה:ישראלים שנולדו ב-1961
יחסי איחוד האמירויות הערביות – הונגריה

יחסי איחוד האמירויות הערביות–הונגריה הם יחסי החוץ בין איחוד האמירויות הערביות והונגריה.

== סקירה כללית ==
היחסים הדיפלומטיים בין איחוד האמירויות הערביות להונגריה החלו ב-1990, לאחר נפילת מסך הברזל והתפוררות ברית ורשה. הונגריה פתחה את שגרירותה באבו דאבי בשנת 2006, ואילו איחוד האמירויות הערביות פתחה את שגרירותה בבודפשט בשנת 2018.

== יחסים כלכליים ==
איחוד האמירויות היא שותפת הסחר הערבית הגדולה ביותר של הונגריה, המהווה 22% מסך הסחר של הונגריה עם מדינות ערב בשנת 2020. יתר על כן, שתי המדינות שואפות להעלות את השותפות הזו לגבהים חדשים במגזרי עדיפות שונים.

הערך של סחר החוץ ללא נפט בין איחוד האמירויות הערביות והונגריה במהלך 2021 הסתכם ב-2 מיליארד דולר, והשיג צמיחה של 19% בהשוואה לשנת 2020, וב-26% בהשוואה ל-2019, מה שמשקף רמות גבוהות של צמיחה למרות האתגרים של מגפת הקורונה. היקף ההשקעות ההדדיות בין שתי המדינות הסתכם בכ-4 מיליארד דולר.

== נציגויות דיפלומטיות ==
* איחוד האמירויות הערביות מחזיקה בהונגריה שגרירות בבודפשט.
* הונגריה מחזיקה באיחוד האמירויות הערביות שגרירות באבו דאבי.

== קישורים חיצוניים ==

== הערות שוליים ==
נחל כסיף

נחל כסיף הוא נחל אכזב בין דרום הר חברון למדבר הנגב.

== תוואי הנחל ==
מוצא הנחל ממוקם בגובה של קרוב ל־500 מטרים מעל פני הים, בקרבת היישוב הבדואי מכחול ובין כפרי הפזורה הבדואית, מצפון לכביש 31. הנחל זורם דרומה דרך מחלף כסייפה; לאחר מכן הוא ממשיך לאורך הגבול המערבי של המועצה המקומית הבדואית כסייפה ומייד לאחר מכן נשפך לנחל באר שבע, בגובה של כ־410 מטרים מעל פני הים.

כסיף
קטגוריה:כסייפה
חצר בית

חצר אחורית
חצר היא שטח קרקע הסמוך למבנה. החצר יכולה להיות סגורה או פתוחה.

קיימת גם חצר פנימית.

חצרות בקר ניידות
באזורים שבהם חקלאות היא חלק חשוב מהחיים, חצר היא גם חלקת אדמה סגורה עבור חיות משק או מטרה חקלאית אחרת. באוסטרליה חצרות ניידות או ניידות הן סטים של לוחות פלדה ניידים, המשמשים לבניית מחסנים זמניים.

== המונח ==
בצפון אמריקה ובאוסטרליה, חצר יכולה להיות כל חלק מנכס המקיף, או משויך לבית או למבנה מגורים אחר, בדרך כלל (אם כי לא בהכרח) נפרדת מגינה (שם תחזוקת הצמחים רשמית יותר). חצר בדרך כלל מורכבת בעיקר ממדשאה או אזור משחקים. החצר מול הבית מכונה חצר קדמית, השטח מאחור מכונה חצר אחורית. החצרות האחוריות הן בדרך כלל פרטיות יותר ולכן מהוות מקום נפוץ יותר לבילוי. גודל החצר משתנה בהתאם לצפיפות האוכלוסייה. במרכזים עירוניים, לבתים רבים יש חצרות קטנות מאוד או אפילו ללא חצרות כלל. בפרוורים, החצרות בדרך כלל גדולות בהרבה ויש בהן מקום למתקנים כמו פטיו, מקום משחקים לילדים או בריכת שחייה.

באנגלית בריטית, אזורים אלה יתוארו בדרך כלל כגן. המונח חצר שמור לאזור בעל משטח קשה, בדרך כלל סגור או לפחות עם גישה מוגבלת. בבריטניה המודרנית, המונח חצר משמש גם עבור קרקעות בצמוד לבנייני מקום עבודה או בין בניינים או עבור שטחים מסחריים, למשל מחסן עצים או מחסן סירות.

בצפון אמריקה המונח "גן" מתייחס רק לאזור המכיל גידולים של ירקות, עשבי תיבול, פרחים או צמחי נוי; והמונח "חצר" אינו מתייחס ל"גן", אף על פי שגן הפרחים או גן הירק עשויים להיות בתוך החצר.
בקר מואכל בעשב

== ראו גם ==
* דיר
* סקוטלנד יארד
* אזור אקולוגי

==קישורים חיצוניים==

== הערות שוליים ==
 

קטגוריה:גנים לפי סוג
קטגוריה:ציוד לבעלי חיים
בית
האצולה הבריטית

האצולה הבריטית היא שדרה חברתית בממלכה המאוחדת וחבר העמים הבריטי ובעבר באימפריה הבריטית, אליה משתייכים אזרחים אשר קיבלו תואר אצולה על ידי המלוכה הבריטית, או ירשו תואר כזה.
200 פיקסלים
מעמד האצולה של ארבע מדינות הממלכה המאוחדת המרכיבות אותה, שיחק תפקיד מרכזי בעיצוב ההיסטוריה של המדינה. למרות זאת, כעת נותרו לאצילים זכויות סמליות בלבד, ביניהם הזכות להיבחר לבית הלורדים, הזכות לקבלת אזרחות בריטית (אם נושא התואר אינו אזרח בריטניה מלידה), הזמנה לטקסים מדיניים שונים, הזכות לתארים נוספים מסוימים, והזכות לפגישה פרטית עם המלך. יותר משליש מאדמת בריטניה נמצאת בידיהם של אצילים (אך זאת רק כחלק מהמסורת)

משפחת האצולה הבריטית בבסיסה מורכבת מבני המשפחה הקרובים של נושא תואר אצולה או כבוד (סר, אביר). תוארי האצולה בבריטניה נקראים דוכס, מרקיז, רוזן (ארל), ויקונט או ברון. כל נושא תואר אצולה (בין אם ברון ובין אם מרקיז וכיוצא בזאת), מכונה בתואר לורד. עם זאת, לרוב דוכסים אינם נקראים לורדים בגלל רוממותו של התואר.

כל התארים הבריטיים המודרניים מוענקים אך ורק על ידי המלך או נסיך ויילס ולא ניתן לקבל תואר אצולה מטעם הציבור.

==קישורים חיצוניים==

* 
* 

*
קלי גידיש

קלי מארי גידיש (באנגלית: Kelli Giddish; נולדה ב-13 באפריל 1980) היא שחקנית טלוויזיה אמריקאית. התפרסמה בזכות תפקידה כבלשית אמנדה רולינס בסדרת הטלוויזיה "חוק וסדר: מדור מיוחד".

== ביוגרפיה ==
גידיש נולדה בקאמינג, ג'ורג'יה, ארצות הברית להוריה צ'ארלס ואניטה גידיש, יש לה אח אחד בשם אלי גידיש. סבה מצד אביה וסבתה מצד אימה תמכו מאוד בקריירת המשחק שלה. גידיש למדה בתיכון פורסיט ג'נרל בג'ורג'יה שם התמקדה בלימודי תיאטרון, הופיעה בהצגות ובילתה במחנות קיץ של התיאטרון. בנוסף היא הייתה ספורטאית מצטיינת בתיכון ושיחקה פוטבול. גידיש היא בוגרת אוניברסיטת אוונסויל באינדיאנה שם למדה תיאטרון. אחרי שסיימה היא עברה לעיר ניו יורק כדי להתמקד בקריירת המשחק שלה, תוך שנה מיום הגעתה היא הופיעה על במה בברודוויי עם פארה פוסט.

== קריירה ==
גידיש החלה לשחק בתפקיד דיאנה הנרי באופרת הסבון "כל ילדיי", תפקיד אותו מילאה בין 2005 ל-2007. ב־2007 שיחקה בתפקיד אורח בסדרה "חוק וסדר: מדור מיוחד" כקורבן האונס קארה בוסון.<ref></ref> ב-2008 היא שיחקה בסרט "Death in Love" שהוצג בפסטיבל הסרטים סנאדנס.

ב־2006 היא הצטרפה לצוות השחקנים הראשי של הקומדיה "הבורג" והופיעה בארבעה עשר פרקים.

ב־2010 היא הופיעה בהופעת אורח בשני הפרקים האחרונים של העונה השנייה בסדרה "האישה הטובה".

בשנים 2010–2011 היא שיחקה בסדרה של ה-NBC "מרדף" בדמותה של מרשל אנה פרוסט.

בשנת 2011 בעונתה ה-13, הצטרפה בתפקיד קבוע לסדרה "חוק וסדר: מדור מיוחד", בה היא החליפה את הבלש אליוט סטייבלר (כריסטופר מלוני) שעזב את הסדרה. בסדרה היא משחקת בתפקיד הבלשית אמנדה רולינס, הכפופה למפקחת אוליביה בנסון (מרישקה הרגיטאי). בסדרה דמותה מגיעה מאטלנטה, ג'ורג'יה שם נולדה גם גידיש. במהלך הסדרה היא מנהלת רומן בתחילה עם הבלש ניק אמארו ובהמשך עם הבלש דומיניק קאריסי. במהלך השנים ילדה הבלשית אמנדה רולינס שתי בנות, כאשר ההריונות של השחקנית נכתבו לתוך הסדרה בה היא שיחקה אם חד הורית לשתי בנות.

במסגרת דמותה כאמנדה רולינס הופיעה גם בשנת 2014–2015 בתפקידי אורח בתוכניות "שיקגו FIRE" ו"שיקגו PD". ב־2022 הופיעה בתוכנית חוק וסדר: פשע מאורגן שחזרה כספין אוף יחד עם כריסטופר מלוני וכן בעונה החדשה של "חוק וסדר".

ב־2022 יצאה העונה ה-24 של הסדרה כאשר נודע שגידיש לא תמשיך בסדרה.

== חיים אישיים ==
ב־20 ביוני 2015 התחתנה גידיש עם לורנס פולבורן בפלורידה. בנם לודו נולד באוקטובר 2015 ובנם צ'רלי נולד ב-2018, שני ההריונות נכתבו לתוך הסדרה "חוק וסדר: מדור מיוחד". השניים התגרשו ב־2018. ב-7 בנובמבר 2021 התחתנה עם בו ריצ'רדס. כיום מחלקת את זמנה בין ניו יורק ללוס אנג'לס.

== קישורים חיצוניים ==

== הערות שוליים ==

קטגוריה:שחקניות תיאטרון אמריקאיות
קטגוריה:שחקניות קולנוע וטלוויזיה אמריקאיות
קטגוריה:נשים אמריקאיות במאה ה-20
קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:בוגרי אוניברסיטת אוונסוויל
קטגוריה:אמריקאיות שנולדו ב-1980
Delivery

"Delivery" ("משלוח") הוא שיר של הלהקה האנגלית בייבישמלבס. השיר הוא הרצועה השנייה באלבום השני של הלהקה, הנקרא "Shotter's Nation". השיר הופיע לראשונה בצורת דמו, וחולק בחינם באינטרנט.

השיר יצא לאור כסינגל ב-17 בספטמבר 2007 על ידי המוציאה לאור EMI.<ref></ref>

פיט דוהרטי, סולן הלהקה, עיצב את עטיפת הסינגל.

"מגזין Q" דירג את השיר במקום הראשון מתוך 50 השירים החיוניים של חודש ספטמבר 2007. השיר הופיע גם כ"רצועת השבוע" בגיליון ה-NME של חודש אוגוסט 2007, גיליון שגם הציג את פיט דוהרטי על השער שלו.

== קליפ ==
את הווידאו קליפ לשיר ביים דאגלס הארט.<ref></ref> הקליפ הוקרן בבכורה בערוץ 4 ב-18 באוגוסט 2007.

הסרטון כולו מוצג בסגנון מונוכרומטי. הוא מראה בעיקר את דוהרטי משוטט באמצע רחוב עירוני שומם, בחליפה כהה ובכובע פדורה.

הסרטון מציג לסירוגין גם את שאר חברי הלהקה - שנראים נוהגים במכונית יגואר. הסרטון מסתיים עם כל חברי הלהקה היוצאים לסיבוב הופעות עירוני לילי.

== רשימת הוצאות לאור ==
* Maxi CD <small>CDRS 6747</small><ref></ref>
# "Delivery"
# "Stone Me"
# "I Wish"
# "Delivery" (וידאו קליפ)

* CD <small>CDR 6747</small><ref></ref>
# "Delivery"
# "A Day Out In New Brighton"

* 7 אינץ' <small>R 6747</small><ref></ref>
# "Delivery"
# "Torn"

== הערות שוליים ==

קטגוריה:סינגלים בהוצאת EMI רקורדס
קטגוריה:שירי 2007
קטגוריה:סינגלים מ-2007
אדריאן פאון

אדריאן קונסטנטין אלכסנדרו פאון (ברומנית: Adrian Constantin Alexandru Păun; נולד ב-1 באפריל 1995) הוא כדורגלן רומני המשחק בעמדת הקשר בקלוז,ובנבחרת רומניה.

==קריירת מועדונים==
פאון החל את הקריירה שלו בקבוצת כדורגל מקומית בעיר הולדתו, דרגאשאני, ובגיל 13 הצטרף לצ'.פ.ר. קלוז'. ב-14 במרץ 2014 ערך את הופעת הבכורה שלו בקבוצה הבוגרת בתיקו 2-2 נגד קורונה בראשוב. ב-28 באפריל 2015 הבקיע את שער הבכורה שלו בקבוצה בניצחון 1–2 נגד קונקורדיה קיאז'נה. הוא זכה עם קלוז' בחמש אליפויות רצופות ובגביע.

ב-28 בספטמבר 2022 הושאל להפועל באר שבע מליגת העל, עם אפשרות רכישה בסיום העונה. ב-1 ביולי 2023 עבר להפועל באר שבע תמורת כמיליון אירו.

ב-20 בספטמבר 2023 הושאל לבני סכנין. ב-27 בספטמבר הבקיע את שער הבכורה שלו במשחקו הראשון בקבוצה בתיקו 1-1 מול מכבי חיפה.

=== חזרה לקלוז' ===
ב-21 ביוני 2024 הודיעה קלוז', קבוצתו הבוגרת הראשונה, על החתמת פאון בקבוצה.

==קריירה בינלאומית==
ב-30 באוגוסט 2019 זומן לראשונה לסגל נבחרת רומניה לקראת המשחקים נגד ו. ב-6 ביוני 2021 ערך את הופעת הבכורה שלו בנבחרת בהפסד 0–1 ל.

==תארים==
קבוצתיים
; צ'.פ.ר. קלוז'
*ליגת העל הרומנית: , , , , 
*הגביע הרומני: 
*הסופר קאפ הרומני: , 

;אישיים

שער השנה בליגת העל הישראלית (2023/2024)

==קישורים חיצוניים==

* 

==הערות שוליים==

קטגוריה:כדורגלנים רומנים
קטגוריה:קשרי כדורגל רומנים
קטגוריה:כדורגלני צ'.פ.ר. קלוז'
קטגוריה:כדורגלני הפועל באר שבע
קטגוריה:כדורגלני נבחרת רומניה
קטגוריה:כדורגלני בני סכנין
קטגוריה:כדורגלנים זרים בישראל
קטגוריה:ספורטאים רומנים בישראל
קטגוריה:רומנים שנולדו ב-1995
רפרייז רקורדס

רפרייז רקורדס (באנגלית: Reprise Records) היא חברת תקליטים אמריקאית שנוסדה בשנת 1960 על ידי פרנק סינטרה. היא בבעלות וורנר מיוזיק גרופ, ופועלת באמצעות האחים וורנר, אחת מחברות הדגל שלה.<ref name=":0"></ref> במרוצת השנים, התפרקה החברה (1976) אך בשנת 1987 הוחלט להקים את החברה מחדש.<ref name=":0" />

אמנים החתומים כעת ברפרייז רקורדס כוללים את אניה, מייקל בובלה, אריק קלפטון, סטיבי ניקס, ניל יאנג, דפטונס, מסטודון, לינדזי בקינגהאם, ג'וש גרובן, דיסטרבד, אידינה מנזל, My Chemical Romance, ג'רארד ויי, גרין דיי, דווייט יואקם, ו-Never Shout Never.<ref name=":0" />

== חברות תקליטים ==
להלן חברות התקליטים הקשורות לרפרייז רקורדס:
* תקליטי 143 <small>(1999–הווה)</small>
* ביזאר רקורדס <small>(1968–1972)</small>
* ביג בראדר רקורדס <small>(2008–הווה)</small>
* BME רקורדינגס <small>(2004–הווה)</small>
* בראדר רקורדס <small>(1970–1977)</small>
* קרייסליס רקורדס <small>(1969–1972)</small>
* קולד צ'ילין רקורדס <small>(1988–1993; הוצאות נחברות)</small>
* דיסק-ריט רקורדס <small>(1973–1979)</small>
* אלמנטרי רקורדס <small>(1995–2000)</small>
* ג'איינט רקורדס <small>(1990–2001; הוצאות נבחרות)</small>
* גראנד ג'ורי רקורדס <small>(1990–1993)</small>
* אין בלום רקורדס <small>(1998–2000)</small>
* קינטיק רקורדס <small>(1992–2000)</small>
* סטרייט רקורדס <small>(1968–1972)</small>
* סייר רקורדס <small>(1977–2000; הוצאות נבחרות)</small>
* וייפור רקורדס <small>(1995–הווה; אין מידע אודות פעילות)</small>

== קישורים חיצוניים ==
* 

== הערות שוליים ==

קטגוריה:חברות תקליטים
קטגוריה:פרנק סינטרה
קטגוריה:וורנר רקורדס
קטגוריה:חברות תקליטים של וורנר
ירדנה עובדיה (רופאה)

ירדנה עובדיה (נולדה ב-22 באוקטובר 1930) היא רופאה ישראלית, הקימה וניהלה את מחלקת נשים ויולדות במרכז רפואי רבין.

== רקע ==
עובדיה נולדה בסופיה בולגריה. אביה היה מפקח תחנות רכבת, ואימה מורה. היא הבת הבכורה ויש לה אחות צעירה ממנה בשלוש שנים, מורה במקצועה. במהלך לימודי הרפואה הכירה את ד"ר לאו עובדיה והשניים נישאו. בשנת 1954 סיימה את לימודי הרפואה בבולגריה ועלתה לישראל עם בעלה, ביתה שהייתה אז בת 11 חודשים, והורי בעלה. כשהגיעה לישראל התגוררה עם משפחתה ברחוב דרך הטייסים בתל אביב בדירת סוכנות, ולאחר מכן עברו להתגורר בבית החולים בילינסון, בצריפי מגורי אחיות ובבנין הפרסונל. בשנת 1965 עברו להתגורר בפתח תקווה.
אסנת ולפיש, מנהלת בית חולים לנשים במרכז רפואי רבין, וירדנה עובדיה, המנהלת הראשונה של מחלקת נשים בבית החולים
עובדיה מונתה בשנת 1978 לתפקיד מנהלת בית החולים לנשים ויולדות במרכז הרפואי בילינסון.

עובדיה הייתה חלק מקבוצת רופאים שעלו לארץ מבולגריה ובמשך שנים רבים מהם היו מנהלי מחלקות בבילינסון ובסביבה. גם בעלה, ד״ר לאו עובדיה, רופא מרדים, ניהל מחלקה בבית החולים.

עובדיה הייתה לאישה הראשונה בישראל שמונתה לתפקיד ניהול מחלקת נשים ויולדות. היא מילאה תפקיד זה עד שנת 1996. במהלך השנים בהן הייתה מנהלת בית החולים לנשים ויולדות, פוצלה המחלקה למספר יחידות, תוך הענקת מינויים רשמיים של מנהלי יחידות מטעם הנהלת שירותי בריאות כללית, מה שנחשב אז כתקדים בישראל. שיטה זו פרצה את הדרך למינוי נשים רבות אחרות כמנהלות מחלקות נשים ברחבי הארץ<ref></ref>. בשנים 1983–1992 הייתה גם חברת ועד האיגוד הישראלי למיילדות וגינקולוגיה מטעם ההסתדרות הרפואית בישראל.

בשנת 2022 זכתה לעיטור מיוחד מטעם האיגוד הרפואי למיילדות וגינקולוגיה על היותה האישה הראשונה שפרצה את מחסום השליטה הגברית בהובלת רפואת הנשים בישראל<ref></ref>.

לעובדיה שני ילדים, ד"ר רני עובדיה פסיכולוגית קלינית ופסיכותרפיסטית וד"ר דרור עובדיה, מנהל המחלקה האורתופדית בבית החולים דנה-דואק לילדים בתל אביב.

==קישורים חיצוניים==

== הערות שוליים ==

קטגוריה:רופאות ישראליות
קטגוריה:גינקולוגיות ישראליות
קטגוריה:רופאות יהודיות
קטגוריה:פתח תקווה: אישים
קטגוריה:ישראליות שנולדו ב-1930
יוסף ליפלאנד

הרב יוסף ליפלאנד (? – כ"ט באייר תש"י, 1950) היה רבה של בארון שבמחוז קורסק ברוסיה. לאחר מכן היגר לארצות הברית ושימש כרב של מספר קהילות שם. מחבר הספר "גרים וגירות".

== ביוגרפיה ==
נולד ברוסיה לרב ישראל דב. בצעירותו למד בישיבת מיר ובישיבת סלובודקה אצל הרב איצל'ה מפונוביז. בשנת תרנ"ד (1894) נסמך להוראה על ידי הרב יצחק אלחנן ספקטור מקובנה וכן על ידי הרב משה שמואל שפירא מאברויסק, ורבי חיים מבריסק. שימש כרב בעיר בארון (בורין) שבמחוז קורסק. בשנת תרע"ב (1912) היגר לארצות הברית ושימש כרב קהילת "אנשי ליובביטש" בבוסטון ובקהילת "אגודת אחים" בשיקגו.<ref>הקדמת מוסד הרב קוק לספרו "גירות וגירות"</ref>

נפטר בכ"ט אייר תש"י (1950).

== ספרו ==
הרב ליפלאנד כתב ספר בשם "גיור וגירות" על הלכות גירות. בפתח ספרו סיפר מה עורר אותו לעסוק בנושא זה ולחבר עליו ספר<ref>"גרים וגירות" סימן א', עמ' 8 בהוצאת מוסד הרב קוק.</ref>:

== הערות שוליים ==

קטגוריה:יהודים שהיגרו מרוסיה לארצות הברית
קטגוריה:רבנים אמריקאים
קטגוריה:רבנים רוסים
יחסי בליז–סין

יחסי בליז–סין הם היחסים הדו-צדדיים בין בליז והרפובליקה העממית של סין.

== סקירה כללית ==
שתי המדינות כוננו יחסים דיפלומטיים ב-6 בפברואר 1987. ב-11 באוקטובר 1989 הודיעה בליז על כינון יחסים דיפלומטיים עם הרפובליקה של סין; ב-23 באוקטובר הודיעה ממשלת הרפובליקה העממית של סין כי תנתק את היחסים הדיפלומטיים עם בליז. נכון להיום, העניינים הרלוונטיים של הרפובליקה העממית של סין בבליז נמצאים בסמכות השיפוט של השגרירות בג'מייקה. ביוני 1997 חתמו שתי המדינות על ההסכם בין ממשלת הרפובליקה העממית של סין וממשלת בליז על המרת קונסוליית הכבוד של בליז בהונג קונג ל"משרד הסחר של בליז".

ב-30 ביוני 2020, במושב ה-44 של מועצת זכויות האדם של האו"ם, בליז השתתפה בהצהרה המשותפת של 27 מדינות כולל בריטניה וארצות הברית, המתנגדות לאימוץ חוק הביטחון הלאומי בהונג קונג.

== יחסי כלכלה ומסחר ==
על פי הנתונים הסטטיסטיים של המינהל הכללי של המכס של סין, נפח הסחר הדו-צדדי בין סין לבליז בשנת 2020 עמד על 106 מיליון דולר, מתוכם הייצוא של סין היה בשווי 105 מיליון דולר והיבוא היה בשווי 438,000 דולר.

== קישורים חיצוניים ==

== הערות שוליים ==
אולכסנדר נויוק

אולכסדר ויקטורוביץ' נויוק (באוקראינית: Олександр Вікторович Нойок; נולד ב-15 במאי 1992) הוא כדורגלן אוקראיני ממוצא צועני המשחק בעמדת הקשר באטיראו מליגת העל הקזחית.

==קריירה==
נויוק נולד בחרסון וגדל בקבוצת ילדים מקומית עד שבגיל 13 הצטרף לאקדמיה של שחטאר דונצק. בקיץ הושאל להוברלה אוז'הורוד. בהמשך שיחק גם במטאליסט חרקוב ומטאלורג דונצק.

לקראת עונת הצטרף לדינמו מינסק מליגת העל הבלארוסית. ב-1 באפריל 271 הבקיע את שער הבכורה שלו בקריירה בניצחון 0-3 נגד דנייפר מוהילב. במדי מינסק שיחק שנתיים וחצי שלאחריהן עבר לדינמו ברסט. בעונת היה שותף לזכייה ההיסטורית של המועדון באליפות בלארוס, אחרי 13 עונות בהן זכתה באטה בוריסוב בתואר.

בינואר חתם באורנבורג מהליגה הרוסית הראשונה. בסיום העונה חזר לבלארוס וחתם ברוך ברסט.

בינואר הצטרף לאפולון לימסול מליגת העל הקפריסאית עמה זכה באליפות ראשונה של המועדון אחרי 16 שנים.

בספטמבר חתם במכבי בני ריינה מליגת העל. בינואר שוחרר מהקבוצה.

ב-14 בפברואר 2023 חתם באטיראו מליגת העל הקזחית.

==תארים==
; דינמו ברסט
*ליגת העל הבלארוסית: 
*הסופר קאפ הבלארוסי: , 

; אפולון לימסול
*ליגת העל הקפריסאית: 

==קישורים חיצוניים==

==הערות שוליים==

קטגוריה:כדורגלנים אוקראינים
קטגוריה:קשרי כדורגל אוקראינים
קטגוריה:צוענים
קטגוריה:כדורגלני שחטאר דונצק
קטגוריה:כדורגלני הוברלה אוז'הורוד
קטגוריה:כדורגלני מטאליסט חרקוב
קטגוריה:כדורגלני מטאלורג דונצק
קטגוריה:כדורגלני דינמו מינסק
קטגוריה:כדורגלני דינמו ברסט
קטגוריה:כדורגלני אורנבורג
קטגוריה:כדורגלני אפולון לימסול
קטגוריה:כדורגלני מכבי בני ריינה
קטגוריה:כדורגלני אטיראו
קטגוריה:כדורגלנים זרים בישראל
קטגוריה:ספורטאים זרים בבלארוס
קטגוריה:ספורטאים אוקראינים ברוסיה
קטגוריה:ספורטאים זרים בקפריסין
קטגוריה:ספורטאים אוקראינים בישראל
קטגוריה:ספורטאים אוקראינים בקזחסטן
קטגוריה:אוקראינים שנולדו ב-1992
חיים נוריאלי

חיים נוריאלי (1 במאי 1943 – 13 בספטמבר 2022) היה כדורגלן ישראלי ששיחק בעמדת הקשר ואף היה קפטן הפועל תל אביב, שם שיחק במשך רוב הקריירה, עד שעבר לשמשון תל אביב ולאחר מכן לאייאקס.

== קריירה ==
נוריאלי החל את דרכו במחלקת הנוער של הפועל תל אביב, ועלה לבוגרים ב-1959. היה שותף לזכייה החד פעמית של הקבוצה בגביע אסיה למחזיקות גביע ב-1967, לאחר ניצחון על סלנגור המלזית, כאשר נוריאלי בישל את שער השוויון שהבקיע דני בורסוק, ולבסוף הניף את הגביע כקפטן הקבוצה.

נוריאלי זכה עם הפועל תל אביב בשתי אליפויות ישראל, בעונות 1965/1966 וב-1968/1969, ובסיום העונה האחרונה עזב לשמשון תל אביב.

נוריאלי היה נודע בתור חבר קרוב של רוני קלדרון ואף עבר איתו ב-1970 להולנד, לאחר שקלדרון התנה את הצטרפותו לאייאקס, בצירופו של נוריאלי, אך דבר זה לא החזיק מעבר לעונה, ושם סיים נוריאלי את דרכו בעולם הכדורגל. נוריאלי רשם 194 הופעות במדי הפועל תל אביב, בהן כבש 38 שערים ואף בישל 32. בנוסף רשם נוריאלי 3 הופעות במדי נבחרת ישראל בין השנים 1965 ל-1968.

ב-13 בספטמבר 2022 נפטר נוריאלי בגיל 79.

== תארים ==
; הפועל תל אביב
* אליפויות ישראל: 1965/1966, 1968/1969
* גביע אסיה למחזיקות גביע: 1967

==קישורים חיצוניים==

* [http://wiki.red-fans.com/index.php?title=חיים_נוריאלי חיים נוריאלי], באתר ויקיפועל - האנציקלופדיה של הפועל תל אביב

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:תל אביב-יפו: כדורגלנים
קטגוריה:כדורגלני הפועל תל אביב
קטגוריה:כדורגלני שמשון תל אביב
קטגוריה:כדורגלני נבחרת ישראל
קטגוריה:כדורגלני גביע אסיה 1968
קטגוריה:ישראלים שנולדו ב-1943
קטגוריה:ישראלים שנפטרו ב-2022
הר טימוסתנס

הר טימוסתנס (באנגלית: Mount Timosthenes) הוא הר נישא אזור חוף פאלייר, של אזור ארץ גרהאם, בחוף המערבי של חצי האי האנטארקטי שבאנטארקטיקה.

הר טימוסתנס ממוקם בין מוצאו של קרחון האריוט לבין צידו הצפוני של קרחון איירי.

הר טימוסתנס ממוקם 6 קילומטרים צפון-מערבית לפסגת פרגרינוס, המצוייה במרכז חצי האי האנטארקטי.

== היסטוריה ==
=== גילוי ומיפוי ההר ===

הר טימוסתנס התגלה ב-28 בספטמבר 1940 בצילום אוויר שבוצע על ידי השירות האנטארקטי של ארצות הברית (United States Antarctic Program (בראשי תיבות: USAS)), כמו כן אזור ההר צולם על ידי משלחת רון לחקר אנטארקטיקה (Ronne Antarctic Research Expedition (בראשי תיבות: RARE).

אזור ההר מופה בדצמבר 1958, על ידי סקר שטחי חסות איי פוקלנד (Falkland Islands Dependencies Survey (בראשי תיבות: FIDS)).

=== מקור השם ===

שמו של ההר ניתן לו על ידי הוועדה המייעצת לשמות אנטארקטיים של בריטניה (The UK Antarctic Place-Names Committee (בראשי תיבות: UK-APC)).

ההר נקרא על שמו של טמוסתנס מרודוס (ביוונית עתיקה: Τιμοσθένης)- נווט וגאוגרף ביון העתיקה בתחילת המאה ה-3 לפנה"ס. הוא כתב מדריך מסע ימי בן עשרה כרכים - בעשור שבין 280 ל-270 לפני הספירה, שימש כאדמירל וקברניט בצי הספינות של תלמי השני מלך מצרים התלמיית. בזכות מעמדה של מצרים העתיקה כמעצמה ימית, ובהסכמת בני קרתגו, יזם משלחת תגליות והגיע עד עמודי הרקולס (מצר גיברלטר) תוך כדי רישום המרחקים בין הנמלים. טימוסתנס שינה את שושנת הרוחות בה נעשה שימוש באותה עת - כך שיהיו בה 12 כיוונים במקום 8 והחל להשתמש בה לניווט ולא רק לשימוש מטאורולוגי של תיאור כיוון הרוח. נקודת הייחוס הייתה האי רודוס.

טימוסתנס
טימוסתנס
אובליסק אבישם

אובליסק אבישם או אובליסק אבִשמו הוא אובליסק אבן גיר המוקדש למלך הכנעני־פיניקי אבישם מגבל. האובליסק מעוטר בכתובת מצרית עתיקה. הוא נוצר בסביבות 1800 לפנה"ס, והוא נחשף בשנות ה־50 על ידי מוריס דונאן במקדש האובליסקים . זהו האובליסק השלישי בעתיקותו בעולם, העתיק ביותר שנמצא מחוץ למצרים.

== תיאור ==
האובליסק עשוי אבן גיר, מורכב מבסיס מרובע בתחתיתו, ניצב מרובע מתחדד ובחלקו העליון פירמידיון.<ref name=":0"></ref> על הניצב כתובת מצרית עתיקה בשתי שורות אנכיות של כתב חרטומים. האובליסק הוא הדוגמה היחידה של אובליסק שלם עם פירמידיון שנמצא במקדש האובליסקים; רוב האחרים הם אסטלות גסות.<ref name=":0" />

== הכתובת ==
תקריב הכתובת על האובליסק
תעתיק הכתובת לאותיות לטינית:

תרגום הכתובת הוא:<blockquote>אהוב חרישף , אבישם, מלך גבל, נחון בחיים,[...] שלו, כוּכוּן בן הליקי, הצדיק<ref>מאע־חֿרו (mꜣꜥ-ḫrw, מילולית "קולו צודק") הוא תואר שניתן למת שלאחר ש"נשקל" במאזניים מול נוצה הוכח כצדיק; ראו </ref> </blockquote>

== שמות בכתובת ==
באובליסק מוזכר שמו של מלך גבל (Kpny בכתובת) בשם "אבישם" (במצרית עתיקה: ). השם זהה לשם שומו-אבו (בן ימיו של אבישם) במהופך,<ref name=":0" /> ומשמעות השמות היא "שם (זה שמה של אלוהות אב) הוא אב", ומקבילות לאותו אל "שם" נמצאו גם בשירת אוגרית.<ref></ref><ref>להרחבה על התחילית "שמ־" בשמות אוגריתיים וכנעניים ראו ; לאותו מרכיב Sumu האופייני באכדית מופיע בסוף שם ולא בתחילתו, ראו </ref>

אולם, האובליסק לא הוקם לכבוד המלך אבישם המוזכר בו – אותו מלך ללא ספק הקים מצבות זיכרון מרשימות יותר – אלא לזכר כוכון ה"רוקּי" (לוקּי, שכן במצרית עתיקה לא היה סימן ל' נפרד).<ref></ref> שני השמות האלה, "כוכון" ו"ר/לוקּי" הם לא מצריים, שמיים או חוריים . השם הפרטי, "כוכון", ידוע מטקסטים חתיים, למשל כמלך וילושה , ממלכה המזוהה לעיתים בליקיה, והוא שם ליקי במקורו; "ר/לוקּי" מזוהה עם אנשי ליקיה (בהגייה יוונית עתיקה "לוּקיה", וכן באכדית של אל־עמארנה "" ובחתית "" על צורותיהם, ובפיניקית "לוךּ"<ref>CIS I 45, ראו נחום סלושץ, אוצר הכתובות הפִניקיות, דביר, 1942, עמ' 86</ref>).<ref></ref>

== ראו גם ==
* כתובות מלכי גבל

== לקריאה נוספת ==
<div style="direction: ltr;">
* Maurice Dunand, Fouilles de Byblos, volume 2, p. 878, no. 16980; and plate XXXII number 2
* (ראו [https://discovery.ucl.ac.uk/id/eprint/10122641/1/Miniaci_Byblos-Miniaci_04_07_18_TO%20ADJUST.pdf טיוטה של המאמר בגישה פתוחה])
</div>

== קישורים חיצוניים ==

== הערות שוליים ==

קטגוריה:כתובות מלכי גבל
קטגוריה:אובליסקים
קטגוריה:כתובות במצרית עתיקה
קטגוריה:כתובות כנעניות
קטגוריה:לבנון: ארכאולוגיה
קטגוריה:ממצאים ארכאולוגיים מאבן
בניטו סקינר

בניטו סקינר (באנגלית: Benito Skinner; נולד ב-3 בנובמבר 1993) הוא קומיקאי ושחקן אמריקאי.

== ביוגרפיה ==
סקינר נולד וגדל בבויסי, איידהו. הוא למד בתיכון בישופ קלי. בזמן לימודיו בתיכון, סקינר הקים את העמותה "OATHS", ארגון "Assisting theless Student", והוכרה ביום הפילנתרופיה הלאומי 2011 באיידהו.<ref></ref> בתיכון שיחק בקבוצת הפוטבול כרסיבר.<ref name=":0"></ref>

הוא סיפר כי רובין ויליאמס בתפקידו כגברת דאוטפייר, ובובספוג מכנסמרובע היוו השראה למשחקו ותפקידיו. בזמן שהוא היה מבצע עיבודים לשירים של בריטני ספירס ודסטיניז צ'יילד מול משפחתו, הוא דן בהדחקה של הנטיות המיניות שלו עקב בריונות והערות הומופוביות.<ref name=":1"></ref>

הוא המשיך ללמוד באוניברסיטת ג'ורג'טאון בבוושינגטון הבירה, שם למד משחק, אנגלית ולימודי קולנוע ומדיה. בקולג', סקינר החל להתנסות בביצועים בצורה של סינכרון שפתיים מוקלט וסרטונים אחרים. הוא יצר את חשבון האינסטגרם @BennyDrama7 בתיכון – כשהספרה 7 בשם המשתמש שלו מתייחסת למספר חולצת הכדורגל שלו - אבל החל לפרסם סרטונים קומיים רק בזמן לימודיו בקולג'.<ref></ref>

בהיותו בג'ורג'טאון, סקינר היה גם שותף ליצירה ומגיש "BEAT$", תוכנית רדיו שבועית בקמפוס.<ref></ref>

== קריירה ==
לאחר סיום לימודיו, סקינר עבד כעורך וידאו תוך כדי שהוא ממשיך ליצור תוכן מקוון. בשנת 2016, החל ליצור סרטונים קומים באינסטגרם, טיקטוק ויוטיוב.<ref></ref> הוא ידוע בחיקויים שהוא עושה לשון מנדס, לנה דל ריי קורטני קרדשיאן, כמו גם בזכות דמויות מקוריות כמו ג'ני הספרית. הוא תיאר את עבודתו כמושרשת במלואה בתרבות הפופ.

בשנת 2018, הוא ביצע את מופע הבכורה שלו "Overcompensating" ב"קרולינס" בברודוויי בפסטיבל הקומדיה בניו יורק.<ref></ref> הוא הנחה את הפודקאסט של תרבות הפופ "Obsessed" עם מרי בת' בארון בספוטיפיי במשך עונה אחת ו-50 פרקים.<ref></ref><ref></ref>

בשנת 2021 לוהק לתפקיד משני בסדרת הטלוויזיה "הכי גאים שיש".

בשנת 2023, בהיותו בן 29, הופיע ברשימת פורבס 30Under30.<ref></ref>

== חיים אישיים ==
סקינר הוא הומוסקסואל, ויצא מהארון בשנתו האחרונה בקולג'. הוא גר עם בן זוגו, הבמאי טרנס אוקונור, בלוס אנג'לס, קליפורניה.<ref></ref>

== פילמוגרפיה ==
=== קולנוע ===
{| class="wikitable sortable"
!שנה
!כותרת
!תפקיד
!הערות
|-
|2023
|First Time Female Director
|
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|2021
|משלחת חיפוש
|נייט
|פרק: "Home Again, Home Again, Jiggity-Jig"
|-
|2022-2021
|Ziwe
|קים קרדשיאן
|2 פרקים
|-
|2022
|הכי גאים שיש
|ג'ק קול ג'ורדן
|4 פרקים
|}

==קישורים חיצוניים==

== הערות שוליים ==

קטגוריה:קומיקאים אמריקאים
קטגוריה:שחקני קולנוע וטלוויזיה אמריקאים
קטגוריה:שחקנים להט"בים אמריקאים
קטגוריה:פורבס 30Under30
קטגוריה:בוגרי אוניברסיטת ג'ורג'טאון
קטגוריה:אמריקאים שנולדו ב-1993
PnB רוק

ראקים האשים אלם (באנגלית: Rakim Hasheem Allen; 9 בדצמבר 1991 – 12 בספטמבר 2022), הידוע בשם הבמה PnB רוק (PnB Rock), היה ראפר וזמר אמריקאי.

== ביוגרפיה ==
ראקים האשים אלן נולד ב-9 בדצמבר 1991 למשפחה מוסלמית בפילדלפיה שבפנסילבניה.<ref></ref><ref></ref> בגיל שלוש נרצח אביו של אלן, לכן גודל בעיקר על ידי אימו.<ref name=":0"></ref> בגיל 13, נשלח אלן לתוכנית מעצר לנוער בגין ביצוע מעשי שוד וקרבות בבית הספר. כשמלאו לו 19, הוא נידון ל-33 חודשי מאסר בגין החזקת סמים ופשעים נוספים. אלן היה חסר בית לתקופה קצרה לאחר ששוחרר מהכלא.<ref></ref> הוא לא סיים בית ספר תיכון.<ref name=":1"></ref>

ביוני 2014 הוציא רוק את מיקסטייפ הבכורה שלו, Real N*gga Bangaz, אותו כתב בזמן מעצרו.<ref name="Bio"></ref> בשנת 2015 חתם רוק באטלנטיק רקורדס, והוציא את הפרויקט הראשון שלו בחברה, המיקסטייפ RnB3.<ref></ref> ביוני 2016 הוציא את הסינגל הפריצה שלו, "Selfish", שהגיע בשיאו למקום ה-51 במצעד הבילבורד הוט 100.<ref name="hot100"></ref>

בינואר 2017 יצא המיקסטייפ המסחרי השני שלו, GTTM: Goin Thru the Motions, שהגיע למקום ה-28 במצעד הבילבורד 200.<ref name="pf"></ref> ביוני של אותה השנה, היה לאחד מעשרת החברים ברשימת ה-"Freshman Class" של XXL לשנת 2017, לצד א בוגי ויט דה הודי, פלייבוי קרטי, אגלי גאד, קייל, אמינה, MadeinTYO, קמאייה, קאפ ג'י ו-XXXTentacion.<ref></ref> בנובמבר, יצא אלבום הבכורה שלו, Catch These Vibes.

במאי 2019 יצא אלבום הבכורה שלו, TrapStar Turnt PopStar, שהגיע למקום הרביעי במצעד הבילבורד 200.<ref></ref> באותה השנה, התארח בשיר "Cross Me" של אד שירן, לצידו של צ'אנס הראפר.

==דיסקוגרפיה==
===אלבומי אולפן===
* 2017: Catch These Vibes
* 2019: TrapStar Turnt PopStar

===מיקסטייפים===
* 2014: Real N*gga Bangaz
* 2015: RnB 2
* 2015: RnB 3
* 2016: Money, Hoes & Flows 
* 2017: GTTM: Goin Thru the Motions
* 2022: SoundCloud Daze

===מיני-אלבומים===
* 2021: 

== קישורים חיצוניים ==

* 

== הערות שוליים ==

קטגוריה:ראפרים אמריקאים
קטגוריה:זמרים אמריקאים
קטגוריה:אמריקאים שנולדו ב-1991
קטגוריה:אמריקאים שנפטרו ב-2022